Case ID: 1057282
Sentence 26: Apellyasiya Məhkəməsi iş materiallarını araşdıraraq o nəticəyə gəlmişdir ki, cavabdeh tərəfindən mübahisələndirilən borcun hesablanmasına əsas olmuş, təbii qazın uçotu və TQİQ-na riayət olunmasının yoxlanılmasına dair xxx 2018-ci il tarixli ******* saylı aktla müəyyən olunmuş halları təsdiq edən hər hansı sübut işin materiallarına əlavə edilməmiş, həmin hesabat hər hansı normativ hüquqi akta əsasən aparılmamış, belə ki, cavabdeh tərəfindən itirilmiş qazın bərpası kimi hesablanmış müəssisədə istifadə olunan qaz işlədicisinin hesabat müddətinin məhz 137 gün qəbul edilməsi, itirilmiş qazın miqdarının müəyyən edilməsi üçün 2125 və 18 rəqəminə vurulması (hasili) hər hansı normativ akta əsaslanmır, abonent saldosuna görə iddiaçı 2017-ci ilin xxx 2018-ci ilin xxx (beş ay) 334 958,40 manat məbləğində ödəniş etmiş, buna baxmayaraq, ona əlavə olaraq mübahisələndirilən borc hesablanmışdır ki, beş aylıq dövr ərzində istixana fəaliyyəti ilə məşğul olan iddiaçının (769.569,60+334 958,40=1.104.528) cəmi 1.104.528 (bir milyon yüz dörd min beş yüz iyirmi səkkiz) manat dəyərindən qazdan istifadə etməsi ağlabatan deyildir, bundan əlavə cavabdeh tərəfindən “Qaz paylayıcısı ilə sənaye qaz qurğusundan istifadə edən istehlakçı arasında bağlanmış qazın alqı-satqısı barədə” 09 fevral 2018-ci il tarixli, ***** saylı müqaviləyə əsasən X2 məxsus obyektə quraşdırılmış qaz işlədicilərinin (4 ədəd su qızdırıcı qazan, 2 ədəd kombi, 2 ədəd PQ-4) beş ay ərzində cəmi 1.104.528 manat dəyərindən qazdan istifadə edə bilmək gücünün olmasına dair hər hansı sübut təqdim olunmamış, Cavabdeh sahibkarlıq fəaliyyəti ilə məşğul olan iddiaçıya məxsus obyektdə qaz təchizatını və qaz sayğacının vəziyyətini yoxlamaq məqsədilə keçirdiyi baxışı - Azərbaycan Respublikası Ədliyyə Nazirliyi tərəfindən aparılan vahid məlumat reyestrində qeydə alınmasını təmin etdikdən sonra həyata keçirə bilər, lakin Cavabdeh qanunvericiliyin qeyd olunan tələblərinə riayət etməmiş, iddiaçıya məxsus obyektdə yoxlamanı (baxışı) əvvəlcədən Ədliyyə Nazirliyi tərəfindən aparılan Vahid məlumat reyestrində qeydə aldırmamışdır.